"teie keha on ime. teie silmad on imelised - teil pruugib ainult silmad avada ning te olete vormide ja värvide paradiisis. teie kõrvad on imelised. tänu  kõrvadele kuulete igasuguseid helisid: muusikat, linnulaulu ja tuult mändides. /.../  praegune hetk on ainus tõeline hetk. teie kõige tähtsam ülesanne on viibida siin ja praeguses hetkes ning tunda sellest hetkest rõõmu." (thich nhat hanh "õnn")  lugesin mainitud raamatut hommikul voodis, inspireerusin ja mõtlesin viie meele üle... ja üritasin siis tükk aega ülejäänud meeli meelde tuletada. nägemine, kuulmine, kompimine, maitsmine, haistmine - meenusid lõpuks kõik viis :)  muide, avastasin reede  õhtul ühe väga tõhusa viisi 100% siin ja praegu olla - käisin teist korda elus uisutamas (esimene kord oli 12 aastat tagasi). nõmme turu uisuplats oli ilus ja mõnus ning seltskond super, nii et nautisin enda üllatuseks mitte ainult prepartyt sõõrikukohvikus ja afterpartyt hiiu pubis, vaid ka uisutamist väga! algul ukerdasin niisama, aga lõbus ja tore oli ja mingi hetk hakkas üha paremini õnnestuma, nii et sain ringi uisutades ringi ka vaadata, mitte ainult püstijäämisele keskenduda :)